CELEX: 32010L0003
Language: mt
Date: 2010-02-01 00:00:00
Title: Direttiva tal-Kummissjoni 2010/3/UE tal- 1 ta’ Frar 2010 li temenda għall-għan ta’ adattament għall-progress tekniku, l-Annessi III u VI tad-Direttiva tal-Kunsill 76/768/KEE li għandha x’taqsam mal-prodotti kożmetiċi

2.2.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 29/5
               
            DIRETTIVA TAL-KUMMISSJONI 2010/3/UE
      tal-1 ta’ Frar 2010
      li temenda għall-għan ta’ adattament għall-progress tekniku, l-Annessi III u VI tad-Direttiva tal-Kunsill 76/768/KEE li għandha x’taqsam mal-prodotti kożmetiċi
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Komunità Ewropea,
      Wara li kkunsidrat id-Direttiva tal-Kunsill 76/768/KEE tas-27 ta’ Lulju 1976 dwar l-approssimazzjoni tal-liġijiet tal-Istati Membri li għandhom x’jaqsmu mal-prodotti kożmetiċi (1), u b’mod partikolari l-Artikolu 8 (2) tagħha,
      Wara li kkonsultat lill-Kumitat Xjentifiku dwar is-Sikurezza tal-Konsumatur,
      Billi:
      
                  (1)
               
               
                  Il-Kumitat Xjentifiku għall-Prodotti tal-Konsumatur (SCCP), li minn dak iż-żmien ‘il hawn inbidel mill-Kumitat Xjentifiku dwar is-Sikurezza tal-Konsumatur (SCCS) bid-Deċiżjoni tal-Kummissjoni 2008/721/KE (2), ikkonkluda fl-opinjoni tiegħu tal-15 ta’ April 2008 li l-Ethyl Lauroyl Arginate HCl huwa sikur għall-konsumatur, meta jintuża sal-konċentrazzjoni massima awtorizzata ta’ 0,8 % fis-sapun, fix-shampoos kontra l-brija, u fid-deodoranti mingħajr sprej. Għalhekk, dan għandu jkun inkluż fl-Anness III għad-Direttiva 76/768/KEE.
               
            
                  (2)
               
               
                  L-SCCP ikkonkluda fl-istess opinjoni li l-Ethyl Lauroyl Arginate HCl mhuwiex sikur għall-konsumatur, meta jintuża sal-konċentrazzjoni massima awtorizzata ta’ 0,4 % bħala preservattiv fil-prodotti kożmetiċi. Madankollu, il-Kumitat ikkunsidra li dan m’għandux jintuża fi prodotti tax-xofftejn, prodotti tal-ħalq u sprej minħabba potenzjal ta’ irritazzjoni tas-sistema respiratorja u mukosali. Għalhekk dan għandu jkun inkluż flimkien ma’ dawn ir-restrizzjonijiet fl-Anness VI għad-Direttiva 76/768/KEE.
               
            
                  (3)
               
               
                  Id-Direttiva 76/768/KEE għandha għalhekk tiġi emendata skont dan.
               
            
                  (4)
               
               
                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Prodotti Kożmetiċi,
               
            ADOTTAT DIN ID-DIRETTIVA:
      Artikolu 1
      L-Annessi III u VI għad-Direttiva 76/768/KEE huma emendati skont l-Anness ta’ din id-Direttiva.
      Artikolu 2
      1.   L-Istati Membri għandhom jadottaw u jippubblikaw, sa mhux iktar tard mill-1 ta’ Settembru 2010, il-liġijiet, ir-regolamenti u d-dispożizzjonijiet amministrattivi neċessarji sabiex ikunu f’konformità ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
      Huma għandhom japplikaw dawn id-dispożizzjonijiet mill-1 ta’ Marzu 2011.
      Meta l-Istati Membri jadottaw dawn il-miżuri, għandhom jinkludu referenza għal din id-Direttiva jew għandhom ikunu akkumpanjati b’tali referenza fil-ħin tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 3
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.
      
         Magħmul fi Brussell, l-1 ta’ Frar 2010.
         
            
               Għall-Kummissjoni
            
            José Manuel BARROSO
            
               Il-President
            
         
      
      
         (1)  ĠU L 262, 27.9.1976, p. 169.
      
         (2)  ĠU L 241, 10.9.2008, p. 21.
      
         ANNESS
         
                     (1)
                  
                  
                     Fit-tabella mfassla fil-Parti 1 tal-Anness III tad-Direttiva 76/768/KEE, ġiet miżjuda d-daħla li ġejja:
                     
                                 Numru ta’ Referenza
                              
                              
                                 Sustanza
                              
                              
                                 Restrizzjonijiet
                              
                              
                                 Kundizzjonijiet dwar l-użu u twissijiet li għandhom jiġu stampati fuq it-tikketta
                              
                           
                                 Kamp ta’ applikazzjoni u/jew użu
                              
                              
                                 Il-konċentrazzjoni massima awtorizzata fil-prodott kożmetiku finali
                              
                              
                                 Limitazzjonijiet u ħtiġijiet oħrajn
                              
                           
                                 a
                              
                              
                                 b
                              
                              
                                 C
                              
                              
                                 D
                              
                              
                                 E
                              
                              
                                 f
                              
                           
                                 “207
                              
                              
                                 Ethyl Lauroyl Arginate HCl (INCI) (*)
                                 
                                 Ethyl-Να-dodecanoyl-L-arginate hydrochloride
                                 Nru CAS 60372-77-2
                                 Nru KE 434-630-6
                              
                              
                                 
                                             (a)
                                          
                                          
                                             sapun
                                          
                                       
                                             (b)
                                          
                                          
                                             Shampoos kontra l-brija
                                          
                                       
                                             (ċ)
                                          
                                          
                                             deodoranti, mhux għamla ta’ sprej
                                          
                                       
                              
                                 0,8  %
                              
                              
                                 Għal għanijiet għajr dawk li jfixklu l-iżvilupp tal-mikroorganiżmi fil-prodott. Dan l-għan irid ikun ovvju mill-preżentazzjoni tal-prodott.
                              
                              
                                  
                              
                           
               
                     (2)
                  
                  
                     Fit-tabella mfassla fil-Parti 1 tal-Anness VI tad-Direttiva 76/768/KEE, ġiet miżjuda d-daħla li ġejja:
                     
                                 Numru ta Referenza
                              
                              
                                 Sustanza
                              
                              
                                 Konċentrazzjoni massima awtorizzata
                              
                              
                                 Limitazzjonijiet u rekwiżiti
                              
                              
                                 Kundizzjonijiet dwar l-użu u twissijiet li għandhom jiġu stampati fuq it-tikketta
                              
                           
                                 a
                              
                              
                                 b
                              
                              
                                 C
                              
                              
                                 d
                              
                              
                                 e
                              
                           
                                 “58
                              
                              
                                 Ethyl Lauroyl Arginate HCl (INCI) (*) (**)
                                 
                                 Ethyl-Να-dodecanoyl-L-arginate hydrochloride
                                 Nru CAS 60372-77-2
                                 Nru KE 434-630-6
                              
                              
                                 0,4  %
                              
                              
                                 Ma għandux jintuża fi prodotti tax-xofftejn, fi prodotti tal-ħalq u fi prodotti ta’ sprej.
                              
                              
                                  
                              
                           
               
            (*)  Għall-użu bħala preservattiv, ara l-Anness VI, Parti 1, daħla Nru 58.”
         
            (**)  Għal użi oħra għajr bħala preservattivi, ara l-Anness III, il-Parti I, id-daħla Nru 207”.